丁此召，字右成，号棠野，江西南昌府新建县人。明朝政治人物。丁以忠孙。万历十三年（1585年）乙酉乡试举人，二十六年（1598年）戊戌科进士，授工部屯田主事，治台基厂，所司薪炭米盐与中贵共事，此召阳与之款洽，条其贪狞者，归之司礼监，自是皆敛缉不敢肆。先是上御内监及宫人甚严，取楠木之坚者而稜之，长五尺广二寸半，不数十掠辄毙。此召惨然曰：吾岂忍以数十百命博一命哉！乃属诸匠以夏楚之脆者易之，广长各杀其一，且刓其稜，自是掠虽数十百不死，中使恚甚，执工师杖诸庭，谮于上，上怒，欲逮治，书其姓名于屏，自是铨序至六十上皆